गंदगी फैलाने पर 12 चालान काटे, जुर्माना भी वसूला
जालंधर | नगरनिगम के हेल्थ डिपार्टमेंट ने सोमवार को माडल टाउन गड़ा-रोड पर गंदगी फैलाने वालों के चालान काटे हैं। इनमें ज्यादा रेहड़ी वाले हैं जो खाने का सामान बेचने के दौरान गंदगी फैला रहे थे। हेल्थ अफसर डॉ. श्री कृष्ण ने बताया कि 12 चालान काटे गए हैं और 20 हजार रुपए जुर्माना वसूला गया है। यह मुहिम लगातार जारी रहेगी। शनिवार को भी हेल्थ डिपार्टमेंट ने बस स्टेंड से गड़ा रोड पर चालान काटे थे। चालान काटने वाली टीम में डॉ. सुमिता अबरोल, मोनिका सेखड़ी, जसविंदर सिंह और कश्मीर सिंह शामिल रहे।
hin_Deva hin_Deva